Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 727

1. A képzési cél Olyan szakemberek képzése, akik az angol nyelvet szóban és írásban magas szinten használni tudják, az amerikanisztika tudománya terén elméletileg megalapozott szakmai ismertekkel rendelkeznek, nyelvészeti, irodalomtudományi, valamint művelődéstörténeti felkészültségük alapján képesek tanult szakmájuk sokoldalú, inter- és multidiszciplináris gyakorlati és elméleti művelésére és alkotó szellemű alkalmazására a közoktatásban, a tudományos, kulturális és kormányzati életben (kutatóintézetek, könyvkiadás, tömegkommunikációs eszközök, minisztériumok), valamint a magyar—amerikai kulturális kapcsolatok ápolása terén; képesek fordító- és tolmácstevékenység végzésére; ismerik Magyarország társadalmi-gazdasági és környezeti helyzetét és problémáit, és ismereteiket képesek átadni, illetve alkalmazni hivatásuk gyakorlása során. A szakon tanári képesítést lehet szerezni. A szak — első alapképzésben — csak kétszakos képzés keretében végezhető.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes